
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Θεσμοθέτηση Ζωνών προστασίας Α' και Β' προστα¬ 
σίας του αρχαιολογικού χώρου Θεολόγου της Νή¬ 
σου Ρόδου., 

Μεταβίβαση δικαιώματος υπογραφής στο Γεν. Δ/ντή 
Διοικ. Υποστήριξης...; 

Χαρακτηρισμός ως έργων τέχνης δώδεκα (12) πινά¬ 
κων, κειμηλίων και αρχειακού υλικού του ζωγρά¬ 
φου Κων/νου Παρθένη, όπως αναφέρονται στο συ¬ 
νημμένο κατάλογο. 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΥΠΠΟ/ΑΡΧ/Α1/Φ43/ 
17964/961/16.4.1999 απόφαση Υπουργού Πολιτι¬ 
σμού. 


ΑΠΟΦΑΣΕΙ Σ 

Αοιθ. ΥΠΠΟ/ΑΡΧ/Α1/Φ22/54648/3176 π.ε. (1) 

Θεσμοθέτηση Ζωνών προστασίας Α' και Β' προστασίας 

του αρχαιολογικού χώρου Θεολόγου της Νήσου Ρό¬ 
δου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1 .Τις διατάξεις του Ν. 1558/85 (ΦΕΚ 137/Α/26.7.85) «Κυ¬ 
βέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90). 

3 Τις διατάξεις του Κ.Ν. 5351/32 «Περί Αρχαιοτήτων». 

4. Το Ν. 1127/81 (ΦΕΚ 32/Α/81) «Περί κυρώσεως της εις 
Λονδίνον, την 6η Μαΐου 1969 υπογραφείσης Ευρωπαϊκής 
Συμβάσεως δια την προστασίαν της αρχαιολογικής κλη¬ 
ρονομιάς». 

5. Το Ν. 1892/90 (ΦΕΚ 101/Α/31.7.90, κεφ. ΙΔ, άρθρο 91) 
«Ρυθμίσεις αρμοδιότητος Υπουργείου Πολιτισμού». 

6 Την Υπουργική Απόφαση αρ. ΥΠΠΟ/ΑΡΧ/Α1/Φ43/ 
17964/961/16.4.1999 (ΦΕΚ 697/β/18.5.99) περί κηρύξεως 
του αρχαιολογικού χώρου στο Θεολόγοτης Νήσου Ρόδου. 

7. Την ομόφωνη γνωμοδότηση του Κεντρικού Αρχαιο¬ 


λογικού Συμβουλίου, όπως διατυπώθηκε στην αρ. 
69/9.12.98 Συνεδρία του. αποφασίζουμε: 

Για την αποτελεσματικότερη προστασία και ανάδειξη 
του σημαντικότατου κηρυγμένου με την υπ αριθ. πρωτ. 
ΥΠΠΟ/ΑΡΧ/Α1 /Φ43/17964/961/16.4.1999 (ΦΕΚ 697/Β/ 
18.5.99) αρχαιολογικού χώρου στο Θεολόγο της Ρόδου 
^ εγκρίνεται η θεσμοθέτηση Ζωνών Α και Β προστασίας, 
όπως παρακάτω: 

Ζώνη Α' απολύτου προστασίας, αδόμητη 

Καθορίζεται ως αδόμητη ζώνη Α', απολύτου προστα¬ 
σίας, η περιοχή η οποία οριοθετείται στο χάρτη κλίμακας 
1:5.000, που συνοδεύει την παρούσα Απόφαση, από την 
3 πολυγωνική γραμμή που ενώνει τα σημεία 14, 15, 16, 17, 
18, 19, 36, 35, 34, 33, 32. 31,30, 41,40, 39, 38, 37 και 14. 

Στη ζώνη Α' περιλαμβάνονται μυκηναϊκός οικισμός, νε¬ 
κροταφείο μυκηναϊκών και αρχαϊκών χρόνων, διάσπαρτα 
λείψανα διαφόρων περιόδων έως και την ελληνιστική πε- 
Δ ρίοδο καθώς και παλαιοχριστιανικά αρχιτεκτονικά μέλη 
που υποδηλώνουν την ύπαρξη παλαιοχριστιανικής εκκλη¬ 
σίας. Ολόκληρη η έκταση της Ζώνης Α' και Β' βρίθει επι¬ 
φανειακών ευρημάτων και στην περιοχή πρέπει να αναζη¬ 
τηθεί το κέντρο του αρχαίου δήμου των Ιστανίων ιδιαίτε¬ 
ρα κατά την ελληνιστική περίοδο. 

Στην οριοθετημένη ζώνη Α' καθορίζονται οι εξής χρή¬ 
σεις γης: 

Διατηρείται η υφιστάμενη χρήση της γης με ανοιχτές 
καλλιέργειες. 

Επιτρέπεται μόνον η επιφανειακή άροση, οι δενδροφυ- 
τεύσεις κατόπιν αδείας της ΚΒ' ΕΠΚΑ, καθώς και τα απλά 
(με δίκτυο) επιφανειακά έργα άρδευσης. 

Επιτρέπεται επίσης η άσκηση της κτηνοτροφίας και της 
μελισσοκομίας. 

Απαγορεύεται οποιαδήποτε αλλοίωση του εδάφους, η 
δόμηση, καθώς και οποιαδήποτε κατασκευή (π.χ. αποθή¬ 
κες, θερμοκήπια, δεξαμενές, αντλιοστάσια κ.λ.π.) για την 
οποία απαιτείται ή δεν απαιτείται έγκριση της αρμόδιας 
πολεοδομικής αρχής. 

Δεν επιτρέπεται η τοποθέτηση λυόμενων οικίσκων ή 
τροχοβιλών. 

Απαγορεύεται η ίδρυση και λειτουργία λατομικών μο¬ 
νάδων, καθώς και η διάνοιξη νέων οδών, επιτρεπομένης 
μόνο της συντήρησης, χωρίς οποιαδήποτε διαπλάτυνση 
ή ασφαλτόστρωση των υφισταμένων οδών, κατόπιν 
εγκρίσεωςτης αρμόδιας ΚΒ’ ΕΠΚΑ. 

Όπου υπάρχουν δασικές εκτάσεις, αυτές θα διατηρή¬ 
σουν το δασικό χαρακτήρα του. 

Των νομίμως υφισταμένων κτισμάτων επιτρέπεται μόνο 
η συντήρηση και η επισκευή για λόγους χρήσης και υγιει¬ 
νής, απαγορευμένης οποιοσδήποτε επέκτασης (καθ’ 
ύψος ή κατ’ έκταση), συμπεριλαμβανομένων και των πα¬ 
λαιών μικρών αγροτικών κτισμάτων. 

Όλες οι προαναφερόμενες δραστηριότητες επιτρέπε¬ 
ται μόνο εφόσον έχουν την προηγούμενη έγκριση της αρ¬ 
μόδιας αρχαιολογικής Υπηρεσίας του ΥΠ ,ΠΟ. (ΚΒΈΠ ΚΑ) 
και την επίβλεψη όλων των συναρμόδιων Εφορειών Αρ¬ 
χαιοτήτων. 

Τα αυθαίρετα κτίσματα, τα οποία εντός αρχαιολογικού 
χώρου ουδέποτε νομιμοποιούνται, υποχρεωτικά κατεδα¬ 
φίζονται κατά τις κείμενες διατάξεις (Κ.Ν. 5351/32 «Περί 
αρχαιοτήτων» άρθρα 50 και 52, Ν. 1337/83, ΦΕΚ 
33/Α714.3.83 «Επέκταση των πολεοδομικών σχεδίων, οι¬ 
κιστική ανάπτυξη και σχετικές ρυθμίσεις», άρθρα 15, πα- 
ράγρ. 2στ, 16 παράγρ. 2 και 17παράγρ. 1). 

Ζώνη Β', δόμησιμη υπό ειδικούς όρους και με ειδικές 
χρήσης 

Καθορίζεται ως ζώνη Β' προστασίας, δομήσιμη υπό ει¬ 


δικούς όρους και με ειδικές χρήσεις, η περιοχή η οποία 
οριοθετείται στο χάρτη κλίμακας 1:5.000, που συνοδεύει 
την παρούσα Απόφαση, από πολυγωνική γραμμή που 
ενώνει τα σημεία 19, 20, 21, 22, 23, 24, 25, 26, 30, 31,32, 

33,34,35,36 και 19 (α'τμήμα) και 4,5,6. 13, 14,37,38, 

39,40,41 και 4 (β'τμήμα). 

Στη ζώνη Β επιτρέπεται από πλευράς Αρχαιολογικού 
Νόμου η δόμηση με ειδικούς όρους και περιορισμούς, οι 
οποίοι διατυπώνονται σε υπό έκδοση Απόφασή μας, που 
θα προωθηθεί για θεσμοθέτηση στο συναρμόδιο Υπουρ¬ 
γείο Χωροταξίας Περιβάλλοντος και Δημοσίων Έργων. 

Τα σημεία που οριοθετούν τις Ζώνες Α' και Β' αντιστοι¬ 
χούν στα ζεύγη συντεταγμένων, που παρατίθενται στους 
συνημμένους πίνακες συντεταγμένων. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Μαΐου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αβίθ. ΥΠΠΟ/ΓΝΟΣ/28375 (2) 

Μεταβίβαση δικαιώματος υπογραφής στο Γεν. Δ/ντή Δι- 

οικ. Υποστήριξης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 1 του άρθρου 29 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
Α' 137). 

2. Τις διατάξεις του Π.Δ. 941/1977 «Περί Οργανισμού 
του Υπουργείου Πολιτισμού και Επιστημών» (ΦΕΚ Α 320). 

3. Τις διατάξεις του Π .Δ. 426/1990 «Σύσταση Γ εν. Δ/νσε- 
ων και Μονάδας Στρατηγικού Σχεδιασμού και ανάλυσης 
πολιτικής του ΥΠ.ΠΟ» (ΦΕΚΑ' 163). 

4. Την ΥΑ. ΥΠΠΟ/ΓΝΌΣ/49095/30.10.1991 «Μεταβίβα¬ 
ση αρμοδιοτήτων Υπουργού και δικαιώματος υπογρα¬ 
φής, με εντολή Υπουργού στους Γ εν. Γ ραμματέα, Γ εν. 
Δ/ντές και Προϊσταμένους των Δ/νσεων, Τμημάτων και 
Γραφείων της Κ.Υ. του ΥΠ.ΠΟ.» (ΦΕΚ Β' 987). 

5. Τις διατάξεις της παρ. 3 του άρθρου 12 του Ν. 
2273/1994 «Εθνικό Θέατρο, Κρατικό Θέατρο Βορείου Ελ¬ 
λάδος και άλλες διατάξεις» (ΦΕΚ Α' 233). 

6. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπολο¬ 
γισμού του ΥΠ.ΠΟ. 

7. Την ανάγκη διασφάλισης της εύρυθμης λειτουργίας 
των Υπηρεσιών του ΥΠ.ΠΟ. και της ταχείας προώθησης 
των υποθέσεων, αποφασίζουμε: 

Μεταβιβάζουμε στο Γ ενικό Δ/ντή Διοικητικής Υποστήρι¬ 
ξης του Υπουργείου Πολιτισμού το δικαίωμα να υπογρά¬ 
φει τις άδειες του καλλιτεχνικού προσωπικού των Κρατι¬ 
κών Ορχηστρών Αθηνών και Θεσ/νίκης καθώς και της Ορ¬ 
χήστρας της Εθνικής Λυρικής Σκηνής, όπως αυτές 
προβλέπονται στις διατάξεις των παραγρ. 4,5,7 και 8 του 
άρθρου 69 του Ν. 2065/1992 «Αναμόρφωση της άμεσης 
φορολογίας και άλλες διατάξεις» (ΦΕΚΑ' 113) καθώς και 
στις διατάξεις των παραγρ. 4,5,7, καιδτου άρθρου 4του 
Π.Δ. 76/1993 «Ρύθμιση θεμάτων της Ορχήστρας της 
Ε.Λ.Σ.» (ΦΕΚΑ'33). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-Φ- 

Αριθ, ΥΠΠΟ/ΔΙΛΑΠ/Β/2036/28874 (3) 

Χαρακτηρισμός ως έργων τέχνης δώδεκα (12) πινάκων, 
κειμηλίων και αρχειακού υλικού του ζωγράφου 
Κων/νου Παρθένη, όπως αναφέρονται στο συνημμένο 
κατάλογο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) Του Ν. 1558/85 «Περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 
137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 


γ) του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92) 

ε) του Ν.Δ. 941/77 «περί Οργανισμού του ΥΠΠΕ» 

ζ) το Π.Δ. 161/26.4.84 (ΦΕΚ 54/Α/30.4.84) «Περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την Υπουργική Απόφαση ΥΠΠΟ/ΓΝΟΣ/57631/ 
21.11.97 (ΦΕΚ 1080/τ.Β75.12.97) με την οποία τροποποι¬ 
είται η παρ. 8 του άρθρου 6 της Υπουργικής Απόφασης 
ΥΠΠΟ/ΓΝΟΣ/ 49095/ 30.10.91 (ΦΕΚ 987/τ.Β'/28.11.91) 
«Περί μεταβίβασης αρμοδιοτήτων Υπουργού και δικαιώ¬ 
ματος υπογραφής “Με εντολή Υπουργού" στους Γεν. 
Γραμματείς, Γεν. Διευθυντές και Προϊσταμένους των 
Δ/νσεων, Τμημάτων και Γ ραφείων της Κεντρικής Υπηρε¬ 
σίας του ΥΠΠΟ». 

3. Την εισήγηση της Δ/νσης Λαϊκού Πολιτισμού και τα 
λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αρ. 11/22.4.99, αποφασί¬ 
ζουμε: 

Χαρακτηρίζουμε ως έργα τέχνης που χρειάζονται ειδι¬ 
κή Κρατική προστασία σύμφωνα με το άρθρο 1 του Ν. 
1469/50 δώδεκα (12) πίνακες, κειμήλια και αρχειακό υλι¬ 
κό του ζωγράφου Κων/νου Παρθένη, όπως ορίζονται στο 
συνημμένο κατάλογο, διότι είναι συνδεδεμένα με έναν 
από τους σπουδαιότερους νεοέλληνες ζωγράφους που 
κατέχει σημαντική θέση στην ιστορία της τέχνης του τό¬ 
που μας και αποτελούν ενδεικτικά έργα της ιδεολογίας 
και της ιστορίας μιας εποχής. Επίσης αποτελούν σημα¬ 
ντικότατα τεκμήρια της νεοελληνικής πολιτιστικής μας 
κληρονομιάς. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 2 Ιουνίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 


Α. Ζωγραφικά έργα: 

1. ΡθίίΙθ Εςψεθ άθ ΟβράαΙοπίθ, Νο 1 (αρ. καταγραφής) 
Λάδι σε μουσαμά, 118 χ 130 εκ. 

2. Η ανάπαυσις, Νο 4 (αρ. καταγραφής) 

Λάδι σε μουσαμά, 20 χ 41 εκ. 

3. Αγιος Χριστόφορος, Νο 5 (αρ. καταγραφής) 

Λάδι σε μουσαμά, 27 χ 24 εκ. 

4. Τα αγαθά της συγκοινωνίας (αμφίπλευρο), 

Νο 11 (αρ. καταγραφής) 

Λάδι σε μουσαμά, 35 χ 69 εκ. 

5. Τοπίο, Νο 13 (αρ. καταγραφής) 

Λάδι σε μουσαμά, 20 χ 33 εκ. 

6. Νίκη, Νο 15 (αρ. καταγραφής) 

Λάδι σε μουσαμά, 74 χ 82 εκ. 

7. Ρογποπθ, Νο 17 (αρ. καταγραφής) 

Λάδι σε μουσαμά, 95 χ 80 εκ. 

8. Ευαγγελισμός, Νο 20 (αρ. καταγραφής) 

Λάδι σε μουσαμά, 44,5 χ 41 εκ. 

9. Τατου Καίσαροςτω Καίσαρι, Νο 21 (αρ. καταγραφής) 
Λάδι σε μουσαμά, 84,5 χ 62,5 εκ. 

10. Τοπίο - Σύνθεση, Νο 28 (αρ. καταγραφής) 
Λάδι σε μουσαμά, 1,15 χ 1,29 εκ 

11. Σχέδιο για τη διακόσμηση της Βουλής 
Νο31 (αρ. καταγραφής) 

Κάρβουνο σε χοντρό ριζόχαρτο, 30,5 χ 3,20 εκ. 

12. Τοπίο, Νο 18 (αρ. καταγραφής) 

Μελάνι σε χαρτί, 34,5 χ 50 εκ. 


Β. Μακέτα διακόσμησης Δημαρχείου 
Νο 32 (αρ. καταγραφής) 

Μολύβι σε χαρτί, 0,35 χ 1,45 εκ. 

Γ. Αρχειακό υλικό που περιλαμβάνει προσωπικές σημει¬ 
ώσεις, μπλοκ σχεδίων, φωτογραφίες και έντυπο υλικό 
σχετικό με τον καλλιτέχνη. 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην ΥΠΠΟ/ΑΡΧ/Α1/Φ43/ 17964/961/16.4.1999 Υπουρ¬ 
γική Απόφαση κήρυξης του αρχαιολογικού χώρου στο 
Θεολόγο της Νήσου Ρόδου και ο οποίος δημοσιεύθηκε 
στο ΦΕΚ 697/Β/18.5.99, συμπληρώνεται το παρόν από¬ 
σπασμα χάρτου στον οποίο εμφαίνεται με διαγράμμιση η 


περιοχή που λεκτικά περιγράφεται στην παράγραφο Β) 
της ως άνω Υπουργικής Απόφασης. 

Το κείμενο της εν λόγω Υ.Α., τα σημεία καθώς και ο πί¬ 
νακας συντεταγμένων των σημείων οριοθέτησης του αρ¬ 
χαιολογικού χώρου ισχύουν όπως δημοσιεύθηκαν στο 
προαναφερόμενο ΦΕΚ. 

(Από το ΥΠΠΟ) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





